Xaviera Putri

Xaviera Putri Ardianingsih Listyo (lahèr tangghâl 25 Agustus 2001) panèka panolès, pangarang bân paghâbây konten, bân presenter kabhângsa'an Inḍonèsia. Xaviera èkennal karana prestasina è bidang akademik bân kagiyadhânna è media sosial. Xaviera aropa'aghi panarèma beasiswa ka'angghuy pamolanganna è Korèa Lao', sarta aktif abherri' tao pangalaman oḍi'in lèbât cem-macem platform digital.

 Kaoḍi'ân bân Pamolangan 
Xaviera amolaè pamolangan manengngana è  Korea Science Academy of KAIST è omor 15 taon kalabân beasiswa penuh ḍâri taon 2017 kantos 2019. Sa'amponna lulus, Xaviera nerrossaghi pamolangan sarjana è Korea Advanced Institute of Science and Technology (KAIST), bân ngala' ḍuwâ' jurusân è bidang  Ilmu Komputer bân Manajemen Teknologi Bisnis, jhughân kalabân beasiswa penuh ḍâri taon 2020 kantos 2024. Xaviera resmi lulus ḍâri KAIST è tangghâl 14 Pèbruwari 2025, sè èyomommaghi lèbât unggahanna è akun Instagram dhibi'in (@xavieraputri) è tangghâl sè paḍâ.

Xaviera aropa'aghi ana' bungso ḍâri tello' satarètanan, sè èkennal mènangka Nugget Sisters. Eyyu sè nomer sèttong panèka Sabrina Anggraini sè jhughân aropa'aghi binèna sè anḍi' Ruangguru, Belva Devara. Eyyu sè nomer ḍuwâ' panèka Nabila Sindi sè jhughân aropa'aghi alumni KAIST. 

Mènangka muslimah sè akoḍungan, Xaviera ngadhebbhi tantangan ḍâlem kaoḍi'ân bhudhâjâ Korèa Lao'. Maskè saghânèka, Xaviera bisa nyasoayyaghi abâ'ân bân ngaollè ḍukungan ḍâri ca-kancana sa'abiddhâ ajhâlâni pamolangan è Korèa Lao'.

 Sombher